|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ  ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ  ΠΕΡΙΦΕΡΕΙΑΚΗ ΕΝΟΤΗΤΑ ΕΒΡΟΥ  ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ  Ταχ. Δ/νση: Καραολή & Δημητρίου 40  Τ.Κ. 681 32, Αλεξανδρούπολη  Τηλ.: 25513-50452  E-mail: info@nomevrou.gr  info.evrou@pamth.gov.gr | Αλεξανδρούπολη, 18-2-2022 |

**ΔΕΛΤΙΟ ΕΝΗΜΕΡΩΣΗΣ**

**Συνάντηση με τον Σύμβουλο Πολιτικών, Οικονομικών & Δημοσίων Σχέσεων**

**της Πρεσβείας του Καναδά**

Εθιμοτυπική συνάντηση με τον Σύμβουλο Πολιτικών, Οικονομικών & Δημοσίων Σχέσεων της Πρεσβείας του Καναδά Walter Bernyck είχε ο Αντιπεριφερειάρχης Έβρου Δημήτριος Πέτροβιτς.

Στη συνάντηση, που πραγματοποιήθηκε σε ιδιαίτερα φιλικό κλίμα, ο κ. Πέτροβιτς είχε την ευκαιρία να ενημερώσει τον κ. Bernyck για τα πλεονεκτήματα και τη γεωστρατηγική θέση του Έβρου, καθώς και τις ευκαιρίες ανάπτυξης και επενδύσεων που προσφέρει η περιοχή. Επιπλέον, ο Αντιπεριφερειάρχης Έβρου αναφέρθηκε στο φυσικό κάλλος και πλούτο της περιοχής, με τη σπάνια χλωρίδα και πανίδα που συναντάται στα δύο εθνικά πάρκα, Δάσους Δαδιάς – Λευκίμης – Σουφλίου και Δέλτα του Έβρου, καθώς και στα εξαιρετικής ποιότητας προϊόντα που παράγει ο τόπος. Τέλος, έκανε ιδιαίτερη μνεία στα ιστορικής και πολιτιστικής αξίας μνημεία κάθε Δήμου του Έβρου ξεχωριστά.